Diari Oficial de la Generalitat Valenciana


Sumari del DOGV 10616, del 30-12-2024 (2024/13611)

EXTRACTE de la Orde 9/2024, de 19 de desembe, de la Vicepresidència Primera i Conselleria de Servicis Socials, Igualtat i Vivenda, per la qual s’establixen les bases reguladores per a la concessió de subvencions dels programes d’actuacions del Pla de recuperació, transformació i resiliència i es realitza la convocatòria d’ajudes per als exercicis 2024 a 2026.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10196

Data del DOGV
:   30-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/13390

CVE
:   ERVY-T-3747-50643

Data del document
:   19-12-2024

Organisme emissor
:   Vicepresidència Primera i Conselleria de Servicis Socials, Igualtat i Vivenda

Tipus de document
:   Extracte

Anàlisi jurídica

 Descriptors 

:   * ajuda pública
    * ajuda a la construcció
    * millora d'habitatge
    * habitatge
    * energia renovable

BDNS (identif.): 805109.

De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions (<https://www.infosubvenciones.es/bdnstrans/GE/es/convocatoria/805109>)

Primer. Objecte

Convocar per als anys 2024, 2025 i 2026 les ajudes regides pel Reial decret 853/2021 a projectes de rehabilitació energètica a nivell edifici, vivenda i elaboració del llibre de l'edifici i la redacció de projectes de rehabilitació realitzats en la Comunitat Valenciana conforme al que s'establix en les bases reguladores que regixen estes ajudes.

Segon. Criteri d'atorgament de la subvenció

Es tracta d'una concessió de subvencions en règim de concurrència no competitiva en el qual el criteri principal per a la concessió d'ajudes és l'orde d'arribada de les sol·licituds, conforme als articles 35.1, 45.1 i 54.1 del Reial decret 853/2021, de 5 d'octubre, conforme als articles 164 i 165 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions i conforme a la Llei 38/2003, de 17 de novembre, general de subvencions i el seu reglament.

Tercer. Destinataris últims de les ajudes

Podran acollir-se a les ajudes que es convoquen les persones físiques i jurídiques esmentades en la base 3 de les bases reguladores, sempre que complisquen amb els requisits fixats en estes per a la corresponent ajuda convocada.

Quart. Bases reguladores

Les bases reguladores es contenen en l'orde de la Vicepresidència Primera i Conselleria de Servicis Socials, Igualtat i Vivenda per la qual s'establixen les bases reguladores per a la concessió de subvencions dels programes d'actuacions del Pla de recuperació, transformació i resiliència i es realitza la convocatòria d'ajudes per als exercicis 2024 a 2026.

Quint. Finançament de les ajudes

El finançament de les ajudes regulades en la present convocatòria es farà amb càrrec a les aplicacions pressupostàries: R17010771AU44443, línia S1123, «Ajudes del Pla de recuperació, transformació i resiliència per a la rehabilitació a nivell edifici i la millora de l'eficiència energètica en vivendes» i A32993628NN21091, línia S1124, «MRR Ajudes del PRTR per a l'elaboració del llibre de l'edifici existent i la redacció de projectes de rehabilitació» dotades ambdues íntegrament amb l'aportació de fons per part del Ministeri de Vivenda i Agenda Urbana, procedents de l'Instrument Europeu de Recuperació Next Generation EU. La quantia total màxima de les ajudes a concedir en la present convocatòria serà inicialment de 66.585.452,00 euros, i es distribuiran de la manera següent:

Exercici pressupostari (anualitat) G91903034KV71580

Línia S1123 (en euros) A86978891IH49945

Línia S1124 (en euros)

Programa 3 Ajudes a nivell edifici Programa 4 Ajudes a nivell vivenda Programa 5 Ajuda a la redacció de projectes

2024 82.913.265,00 2.000.000,66 019.855,00

Total convocatòria 69.408.765,00

No obstant això, si es complixen algun dels supòsits previstos en l'article 58.2 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, així com el que es disposa en l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat, la quantia total màxima prevista en la taula anterior es podrà augmentar o disminuir, mitjançant la resolució de la Vicepresidència Primera i Conselleria de Servicis Socials, Igualtat i Vivenda. Esta resolució es publicarà en el *Diari Oficial de la Generalitat Valenciana*  prèviament a la resolució de concessió de les ajudes.

Sext. Termini i forma de presentació de sol·licituds

El termini per a la presentació de la sol·licitud d'ajudes s'iniciarà en un període de quinze dies hàbils des de la publicació en el *Diari Oficial de la Generalitat Valenciana*  i finalitzarà el 27 de febrer de 2026, tots dos inclusivament.

El termini per a sol·licitar la inscripció com a gestor o agent de la rehabilitació en els registres corresponents creats a este efecte s'iniciarà a partir de l'endemà de la publicació de la present orde en el *Diari Oficial de la Generalitat Valenciana*, i finalitzarà el 20 de febrer de 2026, inclusivament.

La presentació de sol·licituds i el procediment de tramitació de les ajudes seran els establits en la base 38 de l'orde.

  

València, 19 de desembre de 2024

Susana Camarero Benítez

Vicepresidenta primera i consellera de Servicis Socials, Igualtat i Vivenda